Ondersoek onthul onderwysposte word regoor SA verkoopArgieffoto Motshekga het aan joernaliste in Pretoria gesê die voorlopige ondersoekverslag dui daarop dat daar “korrupsie en onbehoorlike invloed” in die aanstelling van onderwysers en skoolhoofde is. “Die verslag het ook swakhede in die stelsel bevestig,” het sy gesê. “Die verslag het bevestig die mag van die staat en magte van sekere belanghebbendes in die aanstellingsproses moet hersien word.” Sy het gesê die regeringstelsels skep ŉ situasie waar uitbuiting van die stelsel moontlik is, wat behoorlike aanstellings in kritieke poste soos skoolhoofde benadeel. “Hierdie situasie het die regering se vermoë om behoorlike onderwys te verskaf ondermyn, deur vakbonde toe te laat om ŉ houvas op die regering te hê en die besluite te neem,” het Moshekga gesê. Die taakspan het in September 2014 met die ondersoek begin na aanleiding van mediaberigte dat onderwysunies en onderwysbeamptes betrokke was by die verkoop van onderwysposte.